ai4bharat/Pralekha huggingface dataset:
ఆయుష్
ఏఎస్యు&హెచ్ భద్రత, నాణ్యత విషయంలో ప్రపంచ సమాజానికి నమ్మకాన్ని పెంచేలా ఉమ్మడి సహకారం
ఒక ముఖ్యమైన చర్యలో భాగంగా, భారత్ కు చెందిన పిసిఐఎం & హెచ్,
అమెరికన్ హెర్బల్ ఫార్మకోపోయియాతో కలిసి అవగాహన ఒప్పందంపై సంతకం
కీలకమైన ముందడుగులో భాగంగా, ఆయుష్ మంత్రిత్వ శాఖ ప్రపంచవ్యాప్తంగా ఆయుర్వేద, ఇతర భారతీయ సాంప్రదాయ ఔషధ ఉత్పత్తుల నాణ్యతను బలోపేతం చేయడానికి, ముఖ్యంగా అమెరికన్ మార్కెట్లో వాటి ఎగుమతి సామర్థ్యాన్ని మెరుగుపరచడానికి మార్గం సుగమం చేసింది. ఫార్మాకోపోయియా కమిషన్ ఫర్ ఇండియన్ మెడిసిన్ & హోమియోపతి , అమెరికన్ హెర్బల్ ఫార్మాకోపోయియా, యుఎస్ఎ, 2021సెప్టెంబర్ 13న ఒక అవగాహన ఒప్పందం  పై సంతకం చేయడం ద్వారా ఇది సాధించడం అయింది.
ఈ ఎంఒయుపై వర్చ్యువల్ గా సంతకాలు జరిగాయి. సమానత్వం మరియు పరస్పర ప్రాతిపదికన రెండు దేశాల మధ్య ఆయుర్వేదం మరియు ఇతర భారతీయ సాంప్రదాయ వైద్య వ్యవస్థల ప్రమాణాలను బలోపేతం చేయడం, ప్రోత్సహించడం, అభివృద్ధి చేయడం కోసం ఆయుష్ మంత్రిత్వ శాఖ ఈ ఎంఓయూ కుదుర్చుకుంది.
ఏఎస్యు&హెచ్  ఔషధాల ఎగుమతి సామర్థ్యాన్ని పెంచడంలో ఈ ప్రయత్నాల సహకారం కోసం సుదీర్ఘ ప్రయాణం ఉంటుంది. ఈ ఎంవోయు కింద, సంప్రదాయ వైద్య రంగంలో సహకారం కోసం మోనోగ్రాఫ్లు మరియు ఇతర కార్యకలాపాల అభివృద్ధికి కాలక్రమాలతో పాటు కార్యాచరణ ప్రణాళికను రూపొందించడానికి ఒక ఉమ్మడి కమిటీ విధానం ఉంటుంది.
ఏఎస్యు&హెచ్ ఔషధాల భద్రత గురించి ఈ ఎంఓయూ ప్రపంచ సమాజంలో విశ్వాసాన్ని పెంపొందిస్తుందని మంత్రిత్వ శాఖ భావిస్తోంది. ఈ భాగస్వామ్యం ప్రధాన ఫలితాలలో ఒకటి పిసిఐఎం&హెచ్, ఏహెచ్పి, రెండూ అమెరికాలో ఆయుర్వేద ఉత్పత్తులు/ఔషధాల హెర్బల్ మార్కెట్ ఎదుర్కొంటున్న వివిధ సవాళ్లను గుర్తించడానికి పనిచేస్తుంది. అమెరికాలోని మూలికా ఔషధాల తయారీదారులు ఈ సహకారం నుండి అభివృద్ధి చేసిన ఆయుర్వేద ప్రమాణాలను స్వీకరించడానికి ఇది దారి తీస్తుంది. దీనిని ఒక పెద్ద ముందడుగుగా పేర్కొనవచ్చు మరియు చివరికి అమెరికాలో ASU & H ఉత్పత్తులు/ఔషధాల మార్కెట్ అధికారం కోసం ఈ సహకారం నుండి అభివృద్ధి చేయబడిన ఆయుర్వేద ప్రమాణాలను స్వీకరించడాన్ని ప్రోత్సహిస్తుంది.
ఈ ఎంఒయు ద్వారా ఇద్దరు భాగస్వాములు ఆయుర్వేదం, ఇతర భారతీయ సాంప్రదాయ ఔషధ ఉత్పత్తుల నాణ్యత మరియు భద్రతకు భరోసా ఇచ్చే ప్రమాణాల గుర్తించడానికి ప్రయత్నిస్తారు. సాంప్రదాయ /మూలికా మందులు మరియు వాటి ఉత్పత్తుల నాణ్యతపై అవగాహన మరియు అవగాహన పెరుగుదలను నిర్ధారిస్తుంది.
భారత ఎన్నికల సంఘం
లక్షద్వీప్  లోక్సభ స్థానానికి ఉప ఎన్నిక కోసం విడుదల చేసిన నోటిఫికేషన్ నిలిపివేత, వాయిదా
1. భారత ఎన్నికల సంఘం, 18.01.2023న, లక్షద్వీప్  లోక్సభ స్థానంతో పాటు అరుణాచల్ ప్రదేశ్, జార్ఖండ్, మహారాష్ట్ర, పశ్చిమ బెంగాల్, తమిళనాడులోని 6 శాసనసభ స్థానాలకు ఉప ఎన్నిక ప్రకటిస్తూ నోటిఫికేషన్ జారీ చేసింది. 27.02.2023  నాడు పోలింగ్, 02.03.2023  నాడు ఓట్ల లెక్కింపు ఉంటుందని ఆ ప్రకటనలో పేర్కొంది.
2. లక్షద్వీప్లోని కవరట్టి సెషన్స్ కోర్టు, లక్షద్వీప్  లోక్సభ సభ్యుడు మహమ్మద్ ఫైజల్ను ఒక కేసులో దోషిగా నిర్ధరించింది. న్యాయస్థానం తీర్పు వెలువడిన 11 జనవరి 2023 తేదీ నుంచి మొహమ్మద్ ఫైజల్ను లోక్సభ సభ్యత్వానికి అనర్హుడయ్యారు. భారత రాజ్యాంగంలోని ఆర్టికల్ 102 నిబంధన, ప్రజాప్రాతినిధ్య చట్టంలోని సెక్షన్ 8 ప్రకారం మొహమ్మద్ ఫైజల్ను లోక్సభ సభ్యత్వానికి అనర్హుడిగా ప్రకటించారు.
3. కవరట్టి సెషన్స్ కోర్టు తీర్పును సవాలు చేస్తూ మహమ్మద్ ఫైజల్ కేరళ ఉన్నత న్యాయస్థానాన్ని ఆశ్రయించారు. కవరట్టి కోర్టు ఇచ్చిన తీర్పును నిలిపివేస్తూ జనవరి 25, 2023న కేరళ ఉన్నత న్యాయస్థానం ఉత్తర్వులు జారీ చేసింది.
4. కేరళ హైకోర్టు తీర్పును పరిగణనలోకి తీసుకున్న భారత ఎన్నికల సంఘం, లక్షద్వీప్  పార్లమెంటు స్థానానికి ఉప ఎన్నికను నిలిపివేయాలని, 18.01.2023న జారీ చేసిన ప్రకటనను వాయిదా వేయాలని నిర్ణయించింది.
నౌకారవాణా మంత్రిత్వ శాఖ
ప్రధాన ఓడరేవులలో నేతాజీ జయంతి వేడుకలు
మన దేశ చరిత్ర , సంస్కృతికి సంబంధించిన ముఖ్యమైన అంశాలను ప్రధానంగా స్రవంతిలోకి తేయాలనే ప్రభుత్వ లక్ష్యానికి అనుగుణంగా.. నేతాజీ సుభాష్ చంద్రబోస్ జయంతిని చేర్చేందుకు వీలుగా ఈ ఏడాది గణతంత్ర దినోత్సవ వేడుకలు జనవరి 23వ తేదీ నుంచే ప్రారంభమయ్యాయి. పారాదీప్ ఓడరేవు సమీపంలోని పారాదీప్ బస్టాండ్ వద్ల ఉన్న నేతాజీ విగ్రహానికి ఓడరేవు చైర్మెన్ శ్రీ పి.ఎల్.హరనాధ్ పూలమాలలు వేసి నివాళులర్పించారు. ఈ సందర్భంగా శ్రీ హరనాధ్ జగత్సింగ్పూర్లో గత స్థానిక స్వాతంత్ర్య సమరయోధులు నువాపరా గ్రామానికి చెందిన శ్రీ మధబానంద మనోహరి, ఇచ్ఛాపూర్ గ్రామానికి చెందిన శ్రీ భాగీరథి స్వైన్, ఆనల్లా గ్రామానికి చెందిన శ్రీ జోగేంద్ర మహారాణా ఇండ్లను సందర్శించి వారిని సత్కరించారు. ఈ పర్యటనలో పరస్పర చర్చ సందర్భంగా స్వాతంత్ర్య సమరయోధులు తామ యుక్తవయస్సులో ఉన్నప్పుడు స్వాతంత్ర్య పోరాటంలో ఏ విధంగాపాల్గొన్నారు. స్వాతంత్య్రానంతర యుగంలో దేశ నిర్మాణ సాధనకు ఎలా సహకరించారన్న విషయాన్ని వివరించారు. ఈ సందర్భంగా వారు ఆరోగ్యంగా జీవించాలని శ్రీ హరనాథ్ ఆకాంక్షించారు. ఈ సజీవ దేశభక్తుల నుంఢి యువత స్ఫూర్తి పొందాలని కూడా ఆయన కోరారు. నేతాజీ సుభాష్ చంద్రబోస్ 125వ జయంతి సందర్భంగా దీనదయాళ్ పోర్ట్ ట్రస్ట్, కాండ్ల ఆయనకు నివాళులర్పించింది.
ఈ సందర్భంగా పోర్ట్ ఒక ట్వీట్ సందేశం ఇస్తూ పోర్ట్ నేతాజీ స్వేచ్ఛా భారతదేశం - ఆజాద్ హింద్ వంటి ఆలోచనకు తన తీవ్రమైన నిబద్ధతను నెరవేర్చడానికి తీసుకున్న సాహసోపేతమైన మరియు సాహసోపేతమైన చర్యలు ఆయనను జాతీయ చిహ్నంగా మార్చాయని పేర్కొంది. శ్యామ ప్రసాద్ ముఖర్జీ పోర్ట్, కోల్కతా నేతాజీకి ఘనంగా నివాళులు అర్పించింది. రాబోయే తరాలకు ఆయన మనకు స్ఫూర్తిగా నిలుస్తారని పేర్కొన్నారు.
ఉప రాష్ట్రపతి సచివాలయం
దేశ ప్రజలకు దీపావళి శుభాకాంక్షలు తెలిపిన ఉపరాష్ట్రపతి శ్రీ వెంకయ్యనాయుడు
దేశ ప్రజలకు, విదేశాలలో నివసిస్తున్న భారతీయులకు ఉపరాష్ట్రపతి శ్రీ వెంకయ్యనాయుడు దీపావళి పండుగ శుభాకాంక్షలను తెలిపారు.
' దీపాలపండుగ అయిన దీపావళి, దీవాళి పర్వదినాన దేశంలోనూ విదేశాలలోలోను నివసిస్తున్న భారతీయులందరికి నా హృదయపూర్వక శుభాకాంక్షలు. సంప్రదాయబద్ధంగా ఉత్సాహంగా జరుపుకొనే దీపావళి పండుగ చెడుపై మంచి సా దించిన విజయానికి ప్రతీక. శ్రీరాముని జీవిత ఆదర్శాలు, ఆయన అనుసరించిన నైతిక విలువలపై మనకున్న నమ్మకాన్ని దీపావళి పండుగ తెలియచేస్తుంది.రావణాసురుడిని ధర్మ యుద్ధంలో ఓడించి శ్రీరాముడు 14 సంవత్సరాల అరణ్యవాసాన్ని పూర్తి చేసుకుని సీత లక్షణ సమేతంగా అయోధ్యకు .చేరిన రోజు ఈ రోజు. ఉన్నత ఆశయాలు, విలువలతో జీవించిన శ్రీరాముడు ప్రతి ఒక్కరికి ఆదర్శప్రాయుడు. మనలో ఉన్న చేదు భావాలను పారద్రోలి శ్రీరాముడుని ఆదర్శంగా తీసుకుని ఉన్నత విలువలతో జీవించవలసిన అవసరం ఉంది .
దీపావళి పండుగను భారతదేశంలో మాత్రమే కాకుండా ఇతర దేశాలలో జరుపుకుంటారు. ప్రపంచవ్యాపితంగా ప్రజలు జరుపుకునే అతి పెద్ద పండుగ దీపావళి. విదేశాలలో జీవిస్తున్న భారతీయులు అత్యంత ఉత్సాహంగా భక్తితో ప్రతి ఒక్కరూ కలసి జరుపుకునే పండుగ దీపావళి.
సంపదలను ఇచ్చే లక్ష్మీదేవిని దీపావళి పండుగనాడు పూజించడం గొప్ప విశేషం.
దీపావళి రోజున కుటుంబసభ్యులు, బంధుమిత్రులు ఒకచోట చేరి అందరూ కలసి పండుగను జరుపుకోవడం ఆనవాయితీగా వస్తున్నది. అయితే, కోవిడ్-19 ను దృష్టిలో ఉంచుకుని ఆరోగ్య, సమాజ శ్రేయస్సుకు ప్రాధాన్యత ఇస్తూ నిబంధనలను పాటిస్తూ పండుగను జరుపుకోవాలని నేను కోరుతున్నాను.
దీపావళి ప్రతి ఒక్కరి జీవితాలలో చీకట్లను తొలగించి వెలుగులను ప్రసాదించాలని నేను కోరుకుంటున్నాను. ప్రతి ఒక్కరూ ఆనందంతో, సుఖసంతోషాలతో కలసి జీవించాలని నేను కోరుకుంటున్నాను. ' అని శ్రీ వెంకయ్యనాయుడు తన సందేశంలో పేర్కొన్నారు.
ప్రధాన మంత్రి కార్యాలయం
టీకా ఉత్సవ ప్రారంభం, కరోనాపై రెండొ అతిపెద్ద యుద్ధం: ప్రధాని నరేంద్ర మోదీ
సమాజం, ప్రజలు, మైక్రో కంటైన్మెంట్ జోన్ల ఏర్పాటులో ముందుండాలి: ప్రధానమంత్రి
వాక్సిన్ ఏమాత్రం వృధాకాని దశకు మనం చేరుకోవాలి : ప్రధానమంత్రి
టీకా ఉత్సవానికి వ్యక్తిగత, సామాజిక, పాలనా స్థాయిలో లక్ష్యాలు నిర్ణయించుకుని వాటిని సాధించేందుకు కృషి చేయాలి : ప్రధానమంత్రి
వాక్సినేషన్ ఉత్సవం- టీకా ఉత్సవ్ కరొనాపై రెండో యుద్ధానికి ప్రారంభమని ప్రధానమంత్రి శ్రీ నరేంద్ర మోదీ పిలుపునిచ్చారు. అలాగే ప్రజలు వ్యక్తిగత పరిశుభ్రతతో పాటు సామాజిక పరిశుభ్రతపై ప్రత్యేక దృష్టి పెట్టాలని పిలుపునిచ్చారు. టీకా ఉత్సవ్, మహాత్మా జ్యోతిబా ఫూలే జయంతి రోజున ప్రారంభమైంది.ఇది ఏప్రిల్ 14 బాబా సాహెబ్ అంబేడ్కర్ జయంతి వరకు కొనసాగుతుంది.
ఈ సందర్భంగా ప్రధానమంత్రి ఒక సందేశం ఇస్తూ, టీకా ఉత్సవానికి సంబంధించి నాలుగు అంశాలనుప్రస్తావించారు. ఒకటి ప్రతి ఒక్కరికీ టీకా అంటే,
నిరక్షరాస్యులు , వృద్ధులు వంటి వారికి టీకా కోసం వెళ్ళలేని వారికి సహాయం చేయాలన్నారు.
రెండోది, ప్రతిఒక్క రూ - మరొకరికి చికిత్స అందించేలా చూడడం. అంటే కరొనా చికిత్స కు సంబంధించి పరిజ్ఞానం లేనివారు, వనరులు లేని వారికి కరోనా చికిత్స అందేలా చూసేందుకు సహాయపడడం.
మూడోది ప్రతి ఒక్కరూ- మరొకరిని కాపాడడం అంటే, నేను మాస్కు ధరించి నన్ను నేను కాపాడు కోవడం తో పాటు ఇతరులను కాపాడుతాను. ఇది నొక్కి చెప్పాలి.
చివరగా నాలుగోది, సమాజం, ప్రజలు మైక్రో కంటైన్మెంట్ జోన్లను ఏర్పాటు చేయడంలో ముందుండాలి. కుటుంబ సభ్యులు కమ్యూనిటీ సభ్యులు మైక్రో కంటైన్మెంట్ జోన్లను ఏర్పాటు చేయాలి. ఒక్క పాజిటివ్ కేసు వచ్చినా సరే భారత్ వంటి జనసాంద్రత ఎక్కువ గల దేశంలో కరోనా పై పోరాటంలో మైక్రో కంటైన్మెంట్ జోన్లు కీలకమని ప్రధానమంత్రి అన్నారు.
కోవిడ్ పరీక్షలు,అవగాహన పై దృష్టి పెట్టాలని ప్రధానమంత్రి సూచించారు. అర్హులైన ప్రతి ఒక్కరూ వాక్సిన్ వేయించుకోవాలని సూచించారు. ఇది సమాజం,పాలనా యంత్రాంగం ప్రాథమికకృషి కావాలని ఆయన అన్నారు.
మనం వాక్సిన్ ఏమాత్రం వృధాకాని దశకు చేరుకోవాలని ప్రధానమంత్రి నొక్కి చెప్పారు. గరిష్ఠ స్థాయిలో వాక్సిన్ సామర్ధ్యాన్ని వినియోగించుకోవడం , మన సామర్ధ్యాన్ని పెంచుకోవడానికి మార్గమని ప్రధానమంత్రి అన్నారు.
మైక్రో కంటైన్మెంట్ జోన్లపై అవగాహనపైనే మన విజయం ఆధార పడి ఉంటుందని ప్రధానమంత్రి అన్నారు. అనవసరంగా ఇంటినుంచి బయటకు రాకుండా ఉండడం, అర్హులైన వారందరూ వాక్సిన్ వేయించుకోవడం, మనం కోవిడ్ నిబంధనలైన మాస్కు ధరించడం, సామాజికదూరం పాటించడం వంటి ఇతర కోవిడ్ ప్రోటోకాల్స్ను పాటించడంపై మన విజయం ఆధారపడి ఉంటుందని ఆయన అన్నారు.
వ్యక్తిగత స్థాయిలో సామాజిక, పాలన యంత్రాంగం స్థాయిలో రాగల నాలుగురోజులు టీకా ఉత్సవానికి సంబంధించి లక్ష్యాలు నిర్దేశించుకోవాలని ప్రధానమంత్రి పిలుపునిచ్చారు. ఈ లక్ష్యాలను సాధించేందుకు కృషి చేయాల్సిందిగా ఆయన కోరారు. ప్రజల భాగస్వామ్యం, అవగాహన, చైతన్యం, బాధ్యతాయుత వ్యవహరణ ద్వారా మరోసారి మనం కోవిడ్ను కట్టడి చేయడంలో విజయం సాధించగలమని ప్రధానమంత్రిఅన్నారు.
దవాయి భి, కడాయి భి -ఔషధంతోపాటు జాగ్రత్తకూడా అని ప్రధానమంత్రి గుర్తుచేశారు.
ఆరోగ్య, కుటుంబ సంక్షేమ మంత్రిత్వ శాఖ
59 కోట్ల డోసుల మైలురాయి దాటిన దేశవ్యాప్త కొవిడ్-19 టీకా కార్యక్రమం
గత 24 గంటల్లో 61 లక్షలకు పైగా టీకా డోసులు
ప్రస్తుతం 97.67 శాతం వద్ద రికవరీ రేటు
గత 24 గంటల్లో 37,593 కొత్త కేసులు నమోదు
మొత్తం కేసుల్లో క్రియాశీల కేసులు  0.99 శాతం
రోజువారీ పాజిటివిటీ రేటు  గత 30 రోజులుగా 3 శాతం కంటే తక్కువ
దేశవ్యాప్త టీకా కార్యక్రమంలో ఇప్పటివరకు ఇచ్చిన టీకాల సంఖ్య 59 కోట్ల మైలురాయిని దాటింది. గత 24 గంటల్లో ఇచ్చిన 61,90,930 డోసులతో, ఇవాళ ఉదయం 7 గంటల వరకు ఉన్న తాత్కాలిక సమాచారం ప్రకారం 59.55 కోట్లను  ఈ కార్యక్రమం అధిగమించింది. 65,52,748 సెషన్ల ద్వారా ఈ ఘనత సాధ్యమైంది.
ఇవాళ ఉదయం 8 గంటల వరకు ఉన్న తాత్కాలిక సమాచారం ప్రకారం ఉన్న వివరాలు ఇవి:
|
|
హెచ్సీడబ్ల్యూలు
|
|
మొదటి డోసు
|
|
1,03,54,325
|
|
రెండో డోసు
|
|
82,50,871
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,09,553
|
|
రెండో డోసు
|
|
1,27,11,166
|
|
18-44 వయసు వారు
|
|
మొదటి డోసు
|
|
22,37,85,210
|
|
రెండో డోసు
|
|
2,11,94,373
|
|
45-59 వయసు వారు
|
|
మొదటి డోసు
|
|
12,43,11,158
|
|
రెండో డోసు
|
|
4,99,65,293
|
|
60 ఏళ్లు పైబడినవారు
|
|
మొదటి డోసు
|
|
8,40,42,537
|
|
రెండో డోసు
|
|
4,25,80,107
|
|
మొత్తం
|
|
59,55,04,593
టీకాల వేగాన్ని మరింత పెంచడానికి, పరిధిని దేశవ్యాప్తంగా విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 34,169 మంది రోగులు కోలుకున్నారు. కోలుకున్నవారి సంఖ్య  3,17,54,281కు చేరింది.
దేశ కొవిడ్ రికవరీ రేటు 97.67 శాతానికి పెరిగింది.
కేంద్రం, రాష్ట్రాలు, కేంద్రపాలిత ప్రాంతాల నిరంతర సహకార ప్రయత్నాల కారణంగా, వరుసగా 59 రోజులుగా రోజుకు 50,000 కంటే తక్కువ కొత్త కేసులు నమోదవుతున్నాయి.
గత 24 గంటల్లో 37,593 కొత్త కేసులు నమోదయ్యాయి.
క్రియాశీల కేసులు 0.99 శాతంతో 3,22,327గా ఉన్నాయి. ఈ సంఖ్య మొత్తం యాక్టివ్ కేసుల్లో 1 శాతం కంటే తక్కువ.
దేశవ్యాప్తంగా కొవిడ్ పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 17,92,755 పరీక్షలు చేశారు. మొత్తంగా ఇప్పటివరకు 51.11 కోట్ల  పరీక్షలు చేశారు.
వారపు పాజిటివిటీ రేటు 1.92 శాతంగా నమోదైంది. గత 61 రోజులుగా 3 కంటే తక్కువగానే నమోదవుతోంది. రోజువారీ పాజిటివిటీ రేటు 2.10%గా ఉంది. గత 30 రోజులుగా రోజువారీ పాజిటివిటీ రేటు కూడా 3 శాతం కంటే తక్కువగా ఉంది. వరుసగా 79 రోజులుగా 5 శాతం కంటే తక్కువగా ఉంది.
వాణిజ్యం, పరిశ్రమల మంత్రిత్వ శాఖ
జాతీయ స్టార్టప్ అవార్డులు 2021కి దరఖాస్తులను ఆహ్వానిస్తున్న డిపిఐఐటి
పరిశ్రమలు, అంతర్గత వాణిజ్య ప్రోత్సాహ శాఖ  జాతీయ స్టార్టప్ అవార్డుల ,2021 రెండవ ఎడిషన్ను ప్రారంభిస్తోంది. కరోనా మహమ్మారి కాలంలో ఎదురైన ముందెన్నడూ లేని సవాళ్ళను ఎదుర్కోవడంలో స్టార్టప్ లు చూపిన పట్టుదల, చొరవలు, కృషిని గుర్తిస్తూ, ఎన్ ఎస్ ఎ 2021లో అదనపు కేటగిరీలను ప్రవేశపెట్టారు. ఆత్మనిర్భర్ భారత్ను సాధించేందుకు అత్యంత కీలక ఉత్పత్తులను దేశీయంగా ఉత్పత్తి చేసే దిశగా దృష్టి పెట్టిన ఆవిష్కరణలను గుర్తించాలని కూడా అది భావిస్తోంది. ఈ అవార్డుకు 31 జనవరి,2021 వరకు దరఖాస్తు చేసుకోవచ్చు.
స్టార్టప్లకు ఈ అవార్డులను 15 విస్త్రత రంగాలుగా వర్గీకరించిన 49 ఏరియాల్లో ఇస్తారు. ఈ 15 రంగాలలో వ్యవసాయం, పశు సంవృద్ధి, మంచినీరు, విద్య, నైపుణ్యాల అభివృద్ధి, ఇంధనం, సంస్థలకు చెందిన వ్యవస్థలు, పర్యావరణం, ఫిన్ టెక్, ఆహార శుద్ధి, ఆరోగ్యం, సంక్షేమ పరిశ్రమం 4.0, భద్రత, అంతరిక్షం, రవాణా, పర్యాటకం ఉన్నాయి. ఇందుకు అదనంగా, గ్రామీణ ప్రాంతాలపై ప్రభావం చూపుతున్న విద్యా సంస్థలు, మహిళా ఔత్సాహిక వ్యాపారవేత్తలు, దిగుమతి ప్రత్యామ్నాయానికి సంభావ్యతలు, కోవిడ్-19పై పోరాడేందుకు ఆవిష్కరణలు, ఇండిక్ భాషలలో విషయాంశాన్ని అందించడానికి ప్రయత్నించే స్టార్టప్లకు ఆరు ప్రత్యేక అవార్డులు ఇవ్వనున్నారు. బలమైన స్టార్టప్ వాతావరణానికి కీలకమైన పునాదిరాళ్ళుగా ఉన్నఅసాధారణమైన, స్థిరోష్ణ పేటికలా వ్యవహరిస్తూ, వేగవంతమైన ఎదుగుదలను కూడా అది గుర్తించి బహుకరిస్తుంది.
ప్రతి అంశంలోనూ గెలుపొందిన స్టార్టప్కు రూ. 5 లక్షల నగదు బహుమతి ఇస్తారు. అంతేకాకుండా, విజేతకు, ఇద్దరు రన్నరప్లకు కూడా తగిన ప్రజాధికారుల వద్ద, కార్పొరేట్ల వద్ద నుంచి సంభావ్య పైలెట్ ప్రాజెక్టులను, వర్క్ ఆర్డర్లను పొందేందుకు తమ పరిష్కారాలను అందించేందుకు అవకాశాలను కల్పిస్తారు. అలాగే, వివిధ జాతీయ, అంతర్జాతీయ స్టార్టప్ కార్యక్రమాలలో పాల్గొనేందుకు వారికి ప్రాధాన్యతను ఇస్తారు.
ఎదుగుదలకు సిద్ధంగా ఉన్న దానికి, వేగవంతంగా ఎదుగుతున్న వారికి రూ. 15 లక్షల నగదు బహుమతి ఇవ్వనున్నారు.
ఉపాధి కల్పనకు లేక సంపదను పెంచుకోవడానికి అధిక సంభావ్యత ఉండి, కొలవదగిన సామాజిక ప్రభావాన్ని చూపుతూ ఒక స్థాయిలో ఉన్న వ్యాపార సంస్థలుగా ఉండే స్టార్టప్లకు, నూతన ఉత్పత్తులను, పరిష్కారాలను అందించే వాతావరణం కలిగిన కొత్త సంస్థలను గుర్తించి, అభినందించాలనే ఉద్దేశంతో డిపిఐఐటి తొలి జాతీయ స్టార్టప్ అవార్డులను 2019లో ప్రారంభించింది. ఎన్ ఎస్ ఎ తొలి ఎడిషన్ భారీగా విజయవంతం కావడంతో ఆ చొరవను ముందుకు తీసుకువెడుతూ, డిపిఐఐటి ఇప్పుడు రెండవ జాతీయ స్టార్టప్ అవార్డులు, 2021ని ప్రకటించింది.
అవార్డుకు నమోదు చేసుకునే వారు దరఖాస్తు ప్రక్రియ కోసం www.startupindia.gov.in. వెబ్సైట్లో చూడవచ్చు.
వాణిజ్యం, పరిశ్రమల మంత్రిత్వ శాఖ
రాబోయే సంవత్సరాల్లో ప్రపంచం... ప్రధానమంత్రి గతి శక్తి ని అనుకరిస్తుంది: శ్రీ పీయూష్ గోయల్
పరిశ్రమల స్థాపనకు కేరళ రాష్ట్రంలోని సహజసిద్ధమైన అవకాశాలను ఉపయోగించుకోవాలని కేంద్ర మంత్రి పెట్టుబడిదారులను కోరారు. వ్యాపార కార్యకలాపాలకు అడ్డంకులు లేకుండా చేయడంతోపాటు ప్రజలకు అందుబాటులోకి తీసుకురావడమే కేంద్ర ప్రభుత్వం లక్ష్యంగా పెట్టుకుందని చెప్పారు. ఈ విజన్పై ప్రధాని చాలా స్పష్టంగా ఉన్నారని ఆయన అన్నారు. మోడీ ప్రభుత్వం 8 సంవత్సరాలు పూర్తి చేసుకున్న సందర్భంగా ప్రభుత్వం సుపరిపాలన సందేశాన్ని ప్రచారం చేస్తోందని శ్రీ పీయూష్ గోయల్ తెలిపారు.
కేరళ రాష్ట్ర పరిశ్రమల శాఖ మంత్రి శ్రీ పి.రాజీవ్ ప్రసంగిస్తూ సంవత్సరంలో లక్ష ఎంటర్ప్రైజెస్ను స్థాపించడమే లక్ష్యంగా పెట్టుకున్నట్లు తెలిపారు. బెంగళూరు-కొచ్చి పారిశ్రామిక కారిడార్ను తిరువనంతపురం వరకు పొడిగించాలని ఆయన కేంద్ర మంత్రికి విజ్ఞప్తి చేశారు. డిపిఐఐటి జాయింట్ సెక్రటరీ రాజేంద్ర రత్నూ, కిన్ఫ్రా ఎండి సంతోష్ కోశి థామస్, కేరళ రాష్ట్ర ప్రిన్సిపల్ సెక్రటరీ సుమన్ బిల్లా, ఎన్ఐసిడిసి వైస్ ప్రెసిడెంట్ అభిషేక్ చౌదరి కూడా ఈ కార్యక్రమంలో మాట్లాడారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ, బాంగ్లాదేశ్ ప్రధాని శ్రేష్ఠురాలు శేఖ్ హసీనా ల మధ్య వర్చువల్ పద్ధతి లో శిఖరాగ్ర సమావేశం
ప్రధాన మంత్రి శ్రీ నరేంద్ర మోదీ, బాంగ్లాదేశ్ ప్రధాని శేఖ్ హసీనా లు ఈ నెల 17 వ తేదీ న గురువారం వర్చువల్ పద్ధతి లో జరిగే ఒక శిఖర సమ్మేళనం లో పాలుపంచుకోనున్నారు.
ఈ శిఖర సమ్మేళనం లో భాగంగా, కోవిడ్ అనంతర కాలం లో సహకారాన్ని మరింతగా పటిష్ట పరచుకోవడం సహా, యావత్తు ద్వైపాక్షిక సంబంధాల గురించి నేతలు ఇరువురూ సమగ్రంగా చర్చించనున్నారు.
భారతదేశం, బాంగ్లాదేశ్ లు అత్యున్నత స్థాయిలో క్రమం తప్పక ఆదాన ప్రదానాలను నిర్వహించుకొంటూ వస్తున్నాయి. ప్రధాని శేఖ్ హసీనా గారు కిందటి సంవత్సరం అక్టోబరు లో భారతదేశానికి ఆధికారిక పర్యటన జరిపారు. ప్రధాన మంత్రి శ్రీ నరేంద్ర మోదీ గత మార్చి నెల లో ముజీబ్ బోర్షో తాలూకు చరిత్రాత్మక సందర్భం లో వీడియో సందేశాన్ని అందించారు. కోవిడ్ మహమ్మరి కాలం లో ఉభయ నేతలు క్రమం తప్పక సంప్రదింపులు జరుపుతున్నారు.
రసాయనాలు, ఎరువుల మంత్రిత్వ శాఖ
కోస్టల్ షిప్పింగ్ ద్వారా ఎరువులను తరలించడం ప్రారంభించిన ఫాక్ట్
ఇలూర్నుంచి తొలి బ్యాచ్ 560 మెట్రిక్టన్నుల అమ్మోనియం సల్ఫేట్ తరలింపు ప్రారంభం
పశ్చిమబెంగాల్లోని రైతులకు పంపిణీ చేసేందుకు మొత్తం 20 కంటైనర్ల అమ్మొనియా సల్ఫేట్ను రవాణా.
రసాయనాలు,ఎరువుల మంత్రిత్వశాఖకు చెందిన ప్రభుత్వ రంగ సంస్థ , ద ఫర్టిలైజర్సు,కెమికల్సు ట్రావెన్కూర్ లిమిటెడ్  ఎరువులను తూర్పు, పశ్చిమ తీరానికి పంపడానికి కొత్త రవాణా సాధనంగా కోస్తా నౌకా రవాణాను ఉపయోగిస్తున్నది.
ఫాక్ట్ కంపెనీ సిఎండి శ్రీ కిషోర్ రుంగ్తా, కొచ్చిన్ పోర్ట్ ట్రస్ట్ ఛైర్పర్సన్ డాక్టర్ బీన, ఐఎఎస్, సంయుక్తంగా తొలి బ్యాచ్ కింద 560 మెట్రిక్ టన్నుల అమ్మోనియా సల్ఫేట్ కంటైనర్ల రవాణాను ఈలూర్ లోని ఫ్యాక్ట్ ఉదగమండలం కాంప్లెక్స్లో నిన్న జరిగిన ఒక కార్యక్రమంలో జెండా ఊపి ప్రారంభించారు.ఎస్.ఎస్.ఎల్ విశాఖపట్నం పేరుతో గల నౌక ఈ సరకును తీసుకుని 30 జూలై కొచ్చిన్ పోర్టునుంచి బయలుదేరనుంది.
మొత్తం 20 కంటైనర్ల అల్యూమినియం సల్ఫేట్ను పశ్చిమ బెంగాల్లోని రైతులకు పంపిణీ చేసేందుకు ఆరాష్ట్రంలోని హల్దియా పోర్టుకు తరలిస్తారు.
ఫాక్ట్కు ఈ విషయంలో కొచ్చిన్ పోర్టు ట్రస్ట్ నుంచి మంచి మద్దతు లభిస్తోంది. కోస్టల్ షిప్పింగ్ ద్వారా సరకు రవాణా అయిన తర్వాత వాటిని నిర్దేశిత గమ్యస్థానాలకు రైలు ద్వారా చేరుస్తారు.
కొచ్చిన్ పోర్టు ట్రస్టు డిప్యూటీ ఛైర్మన్ శ్రీ ఎ.కె.మెహెరా, ట్రాఫిక్ మేనేజర్ విపిన్ ఆర్ మెనోత్, సిపిటికి సలహాదారు గౌతమ్ గుప్త, ఫాక్ట్ ఛీఫ్ జనరల్ మేనేజర్  అనిల్ రాఘవన్లు కూడా ఈ కార్యక్రమానికి హాజరయ్యారు.
సముద్ర మార్గంలొ ఎరువులను రవాణా చేయడం వల్ల రైళ్లు, రోడ్డు రవాణాపై చాలావరకు ఒత్తిడి తగ్గుతుందని వారు చెప్పారు. ముఖ్యంగా ప్రస్తుత కోవిడ్ -19 మహమ్మారి సమయంలో ఈ భారం బాగా తగ్గుతుందన్నారు. కోస్టల్ షిప్పింగ్ కోస్తా తీరప్రాంత రాష్ట్రాల రైతులకు రెగ్యులర్ సరఫరాలు చేయడానికి కూడా బాగా ఉపయొగపడుతుంది
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీని ఆయన నివాసంలో , కుటుంబ సభ్యులతో పాటు కలుసుకున్న మహారాష్ట్ర ముఖ్యమంత్రి
మహారాష్ట్ర ముఖ్యమంత్రి ఏక్నాథ్ షిండే తన కుటుంబ సభ్యులతొ కలసి ప్రధానమంత్రి నరేంద్రమోదీని న్యూఢిల్లీలోని ఆయన నివాసంలో కలుసుకున్నారు. ఈ సమావేశం గురించి మహారాష్ట్ర ముఖ్యమంత్రి
షేర్ చేసిన ఒక ట్వీట్ కు స్పందిస్తూ ప్రధానమంత్రి, మహారాష్ట్ర డైనమిక్ ,కష్టపడే తత్వం గల ముఖ్యమంత్రి ఏక్నాథ్ షిండేజీని , వారి కటుంబ సభ్యులతో పాటు కలుసుకోవడం ఆనందం కలిగించింది,
మహారాష్ట్ర ప్రగతిని మరింత ముందుకు తీసుకుపోవాలన్నవారి ఆకాంక్ష, వారి వినమ్రత అద్భుతమైనవి” అని పేర్కొన్నారు.
ప్రధాన మంత్రి కార్యాలయం
ఐ ఎస్ ఎస్ ఎఫ్ జూనియర్ వరల్డ్ కప్ లో ప్రతిభ కనబరచిన భారత షూటర్లకు ప్రధాని అభినందనలు
ఐ ఎస్ ఎస్ ఎఫ్ జూనియర్ వరల్డ్ కప్-2023 లో ప్రతిభ ప్రదర్శించిన భారతీయ షూటర్లను ప్రధాని శ్రీ నరేంద్ర మోదీ అభినందించారు. ఈ పోటీల్లో భారతదేశం మొత్తం 15 పతకాలు సాధించి పతకాల జాబితాల్లో అగ్రస్థానంలో నిలిచింది.
ప్రధాని ఇలా ట్వీట్ చేశారు:
"మన షూటర్లు మనల్ని గర్వించేలా చేస్తూనే ఉన్నారు ! ఐ ఎస్ ఎస్ ఎఫ్ జూనియర్ వరల్డ్ కప్-2023 లో భారత జట్టు అద్భుతమైన ప్రతిభ కనబరచింది. 15 పతకాలు గెలుచుకొని విజేతల జాబితాలో అగ్రస్థానంలో నిలిచింది. ప్రతి విజయం మన యువ క్రీడాకారుల ఆశక్తికి, అంకిత భావాణికీ, స్ఫూర్తికీ నిదర్శనంగా నిలుస్తోంది. వాళ్ళకు నా అభినందనలు.”
ఆర్థిక మంత్రిత్వ శాఖ
నమూనా మార్పు కోసం పట్టణ అభివృద్ధిని మెరుగుపరచడానికి ఉన్నత స్థాయి కమిటీ ఏర్పాటు చేయాలని కేంద్ర బడ్జెట్ ప్రతిపాదన
పట్టణ రంగ విధానాలు, సామర్ధ్య నిర్మాణం, ప్రణాళిక, అమలు, పాలనపై సిఫార్సులు చేసి, రూపావళిలో మార్పును తెచ్చేందుకు ప్రముఖ పట్టణ ప్రణాళికావేత్తలు, పట్టణ ఆర్థికవేత్తలు, సంస్థలతో కూడిన ఉన్నత స్థాయి కమిటీని ఏర్పాటు చేయాలని నేడు పార్లమెంటులో కేంద్ర బడ్జెట్ 2022-23ను ప్రవేశపెడుతూ ఆర్థికమంత్రి శ్రీమతి నిర్మలా సీతారామన్ ప్రతిపాదించారు.
భారతదేశం స్వాతంత్ర్యం సాధించి @100 అయ్యే సమయానికి, జనాభాలో దాదాపు సగంమంది పట్టణ ప్రాంతాల్లో నివసించే అవకాశం ఉన్నందున పట్టణ ప్రణాళికను సాధారణ పద్ధతిలో కొనసాగించలేమని, శ్రీమతి సీతారామన్ పేర్కొన్నారు. ఇందుకు తయారయ్యేందుకు, క్రమబద్ధమైన పట్టణాభివృద్ధి కీలక ప్రాముఖ్యతను కలిగి ఉంటుందని, ఎందుకంటే, జీవనోపాధి అవకాశాలను జనాభా ప్రాతిపదికను కల్పించడం సహా దేశ ఆర్థిక సంభావ్యతను సాధించడంలో ఇది తోడ్పడుతుందని అన్నారు. ఇందుకోసం, ఒకవైపు, మనం మెగా సిటీలను పోషిస్తూ, వాటి పృష్టభూములు ఆర్థిక వృద్ధికి ప్రస్తుత కేంద్రాలు అవుతాయని, మరోవైపు టైర్ 2 - 3 నగరాలు భవిష్యత్తులో నాయకత్వాన్ని అందిపుచ్చుకునేందుకు వాటికి మార్గాన్ని సుగమం చేయాలన్నారు.
మహిళలు, యువత సహా అందరికీ అవకాశాలను కల్పించే సుస్థిర జీవన కేంద్రాలుగా భారతదేశ నగరాలను పునర్నిర్మించాలని ఆర్థిక మంత్రి పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 పై పోరాటంలో సూక్ష్మజీవులను నిర్జీవం చేసే గేట్ వే, ముఖ తొడుగులను సురక్షితంగా పారవేసే బుట్టలను అభివృద్ధి చేసిన ఎస్సీటిఐఎంఎస్టి శాస్త్రజ్ఞులు
వైరస్ గొలుసును విచ్చిన్నం చేయడానికి ప్రజలు, దుస్తులు, ఉపరితలాలపై క్రిమిసంహారం; విసర్జించిన వస్తువుల నుండి సురక్షితంగా ఉండే పరికరాల అవసరం ఇపుడు కీలకం: డిఎస్టి కార్యదర్శి ప్రొఫెసర్ అశుతోష్ శర్మ స్పష్టీకరణ
కేరళలోని త్రివేండ్రంలో కేంద్ర ప్రభుత్వ సైన్స్ అండ్ టెక్నాలజీ  ఆధ్వర్యంలోని స్వయంప్రతిపత్తి సంస్థ శ్రీ చిత్ర తిరునల్ ఇన్స్టిట్యూట్ ఫర్ మెడికల్ సైన్సెస్ అండ్ టెక్నాలజీ  లోని శాస్త్రవేత్తలు కోవిడ్ -19 మహమ్మారిపై పోరాడటానికి రెండు సాంకేతిక పరిజ్ఞానాలను రూపొందించారు. వివిధ ప్రదేశాల్లోకి ప్రవేశించిన వ్యక్తులను పరిశుభ్రం చేసేందుకు మెడికల్ ఇన్స్ట్రుమెంటేషన్ విభాగానికి చెందిన ఎస్సీటిఐఎంఎస్టి శాస్త్రవేత్తలు జితిన్ క్రిషన్ మరియు సుబాష్ వి.వి 'చిత్ర క్రిమిసంహారక గేట్వే' ని రూపొందించారు. ఇది హైడ్రోజన్ పెరాక్సైడ్ మంచు పొగను, అతినీలలోహిత ఆధారిత సుక్ష్మ క్రిముల నిర్ములన సదుపాయాన్ని కలిగి ఉన్న పోర్టబుల్ వ్యవస్థ.
హైడ్రోజన్ పెరాక్సైడ్ పొగలు వ్యక్తి శరీరం, చేతులు, దుస్తులను కాలుష్య రహితం చేస్తాయి. యూవి వ్యవస్థ గదిని కాలుష్య రహితంగా శుద్ధి చేస్తుంది. మొత్తం వ్యవస్థ ఎలక్ట్రానిక్ నియంత్రణలో ఉంటుంది. గదిలో అమర్చిన సెన్సార్లు ఒక వ్యక్తి ప్రవేశాన్ని గుర్తించి, హైడ్రోజన్ పెరాక్సైడ్ పొగను వదిలే ప్రక్రియను ప్రారంభిస్తాయి. వ్యక్తి గది గుండా దాని చివరి వరకు నడవాలి. వ్యక్తి బయటకు వచ్చినపుడు, ఈ వ్యవస్థ హైడ్రోజన్ పెరాక్సైడ్ పొగను వదలడం ఆపివేస్తుంది. గది లోపల యూవి లైట్ ను ఆన్ చేస్తుంది. నిర్దేశించిన సమయం తరువాత ఆ లైట్ ఆటోమాటిక్గా ఆగిపోయిన తరువాత, గది తదుపరి వ్యక్తి కోసం సిద్ధంగా ఉంటుంది. మొత్తం ఈ ప్రక్రియకు 40 సెకన్లు పడుతుంది. ఈ వ్యవస్థ పక్క గోడలను పారదర్శకంగా ఉండే గ్లాస్ తో అమర్చారు. గదిలో మనుషుల గమనాన్ని పరిశీలించడానికి తగు విధంగా విద్యుత్ దీపాలు ఏర్పాటు చేసారు. ఈ డిజైన్ కి సంబంధించిన వివరాలన్నింటినీ ఎర్నాకుళంలోని హెచ్ఎంటి మెషిన్ టూల్స్ కి బదిలీ చేశారు.
ఇక రెండవ సాంకేతికత, 'చిత్ర యూవి ఆధారిత ఫేస్మాస్క్ డిస్పోజల్ బిన్'. దీనిని ఎస్సిటిఎమ్ఎస్టి కి చెందిన సుబాష్ వివి రూపొందించారు. ఇన్ఫెక్షన్ గొలుసును విచ్ఛిన్నం చేయడానికి ఆసుపత్రులు, బహిరంగ ప్రదేశాల్లో తమ శరీర భాగాలను వ్యాధి కారకాల నుండి సురక్షితంగా కప్పుకునేలా వినియోగించిన వివిధ రకాల తొడుగులు వాడాక విసర్జించడానికి ‘యూవి ఆధారిత ఫేస్మాస్క్ డిస్పోజల్ బిన్’ ఎంతో ఉపకరిస్తుంది. దీనిని ఆరోగ్య కార్యకర్తలు ఉపయోగించవచ్చు.
ముఖాలకు వేసుకునే తొడుగులు ప్రస్తుత కోవిడ్-19 వ్యాప్తి నేపథ్యంలో తప్పనిసరి అయింది. అయితే ఒక సారి వాడిన ఈ వస్తువులు ప్రమాదకారకాలుగా కూడా పరిణమిస్తాయి. ఈ వ్యర్థాలను సేకరించేవారికి వారి విధులను నిర్వర్తిస్తున్నపుడు కోవిడ్-19 వైరస్ ప్రమాదహేతువు కావచ్చు. కాబట్టి ఒక సారి వినియోగించిన తొడుగులను కేవలం చెత్త బుట్టలో పడేయడం కాకుండా, వాటిని సూక్ష్మక్రిములు నిర్జీవ వస్తువులుగా చేయడం చాలా ముఖ్యం.
ప్రజల శరీరాలపైనా, దుస్తులు, ఉపరితలాలపైనా, అలాగే విడిచిపెట్టిన తొడుగులు పూర్తిగా క్రిమిసంహారం జరగాలని తద్వారా వైరస్ గొలుసును విచ్ఛిన్నం చేయాలని డిఎస్టి కార్యదర్శి ప్రొఫెసర్ అశుతోష్ శర్మ స్పష్టం చేసారు. ఈ పోరాటంలో హైడ్రోజన్ పెరాక్సైడ్, అతినీలలోహిత కాంతి పరిమిత డోస్ లలో వినియోగించడమే పెద్ద అస్త్రాలని ఆయన అన్నారు.
ప్రధాన మంత్రి కార్యాలయం
ప్రధానమంత్రి మరియు స్పెయిన్ ప్రధానమంత్రి మధ్య టెలిఫోన్ సంభాషణ
ప్రధానమంత్రి నరేంద్రమోదీ ఈ రోజు స్పెయిన్ ప్రభుత్వ ప్రెసిడెంట్  గౌరవనీయులు పెడ్రో శాంచెజ్ పెరెజ్-కాస్తేజోన్ తో టెలిఫోన్ లో మాట్లాడారు. కోవిడ్-19 మహమ్మారి వల్ల ప్రపంచవ్యాప్తంగా ఎదురైన సవాళ్ల గురించి ఇరువురు నాయకులు చర్చించారు.
స్పెయిన్ లో సంభవించిన విషాదకర ప్రాణ నష్టానికి ప్రధానమంత్రి తీవ్ర సంతాపాన్ని వ్యక్తం చేశారు. వ్యాధితో బాధపడుతున్నవారు త్వరగా కోలుకోవాలని తాను ప్రార్థిస్తున్నట్లు చెప్పారు. స్పెయిన్ వీరోచిత కృషికి భారత దేశం సంఘీభావం తెలియజేస్తోందనీ, శక్తి వంచన లేకుండా సహాయం అందించడానికి భారతదేశం సిద్ధంగా ఉందనీ ప్రధానమంత్రి హామీ ఇచ్చారు.
ప్రపంచవ్యాప్తంగా నెలకొన్న ఈ ఆరోగ్య సంక్షోభాన్ని ఎదుర్కోవడంలో అంతర్జాతీయ సహకారం చాలా ముఖ్యమని నాయకులు ఇద్దరూ అంగీకరించారు. కోవిడ్ అనంతర ప్రపంచీకరణకు సంబంధించి నూతన మానవ కేంద్రీకృత భావన ను నిర్వచించవలసిన అవసరాన్ని గుర్తించిన ప్రధానమంత్రి పరిశీలనతో స్పెయిన్ ప్రధానమంత్రి ఏకీభవించారు.
ఈ మహమ్మారి కారణంగా గృహాలకే పరిమితమైన ప్రజల మానసిక, శారీరిక ఆరోగ్య పరిరక్షణకు సులభంగా అందుబాటులో ఉండే యోగా, సంప్రదాయ మూలికా మందుల వినియోగం పై ఇద్దరు నాయకులు ఒక అంగీకారానికి వచ్చారు.
పెరుగుతున్న కోవిడ్-19 పరిస్థితికి సంబంధించీ, తద్వారా వెలుగులోకి వచ్చే అవసరాల గురించీ, రెండు దేశాలకు చెందిన బృందాలు నిరంతరం సన్నిహితంగా కొనసాగాలని వారు అంగీకరించారు.